
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А

София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
ЗА ПРЕКРАТЯВАНЕ НА ПРОИЗВОДСТВО
№ РП-36-18-057

	Днес, 20.11.2019 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:

Заместник - председател: Антон Славчев
Член: Антоанета Георгиева – Цонкова
Член: Пламен Йоцов
	Член: Силвия Къдрева 

У С Т А Н О В И:

Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал с рег. № ЦУ 01/С-36/09.03.2018 г. 
Същият е против Евгени Х. Ананиев /общински съветник в Общински съвет Р./ и Димитър Б. Димитров /заместник - кмет на община З./ - членове на Управителния съвет на Сдружение „************“.
По същество в сигнала се твърди, че Евгени Х. Ананиев като представител на публичния сектор реално фигурира непосредствено и привидно като спечелил три проекта: Земеделска кооперация за производство и услуги /ЗКПУ/ „************“, с председател на земеделската кооперация Евгени Ананиев, със стойност на общодопустимите разходи на заявлението за подпомагане – 298 650 лева; ЕТ“ ************“, собственост на Евгени Ананиев, със стойност на общодопустимите разходи на заявлението за подпомагане –388 807 лева.; ЗП „************“ – роднина на Евгени Ананиев, със стойност на общодопустимите разходи на заявлението за подпомагане –389 210 лева. Също така е констатирано участие на роднина на Димитър Б. Димитров – представител на публичния сектор в МИГ и представител на УС, а именно: „************“ ЕООД, със собственик С. Д. Д., роднина на Д. Д..
Между ЗКПУ „**********“, ДФ „Земеделие“ и „МИГ **********“, е сключен договор № 59/1/1211161 от 04.08.2014 г. за отпускане на финансова помощ по мярка 4.1 „Прилагане на стратегии за местно развитие на селските райони за периода 2007-2013 г. /ПРСР/, подкрепени от Европейски земеделски фонд за развитие на селските райони, във връзка с реализация на проект по мярка 121 „Модернизиране на земеделските стопанства“, с изплатена допустима субсидия в размер на 101 718,40 лева.
Между ЕТ „**********“, ДФ „Земеделие“ и „МИГ **********“, е сключен договор № 59/1/1211192 от 04.08.2014 г. за отпускане на финансова помощ по мярка 4.1 „Прилагане на стратегии за местно развитие на селските райони за периода 2007-2013 г. /ПРСР/, подкрепени от Европейски земеделски фонд за развитие на селските райони, във връзка с реализация на проект по мярка 121 „Модернизиране на земеделските стопанства“, с изплатена допустима субсидия в размер на 148 135,10 лева.
Между А. С. А., ДФ „Земеделие“ и „МИГ **********“, е сключен договор № 59/1/1211291 от 13.08.2014 г. за отпускане на финансова помощ по мярка 4.1 „Прилагане на стратегии за местно развитие на селските райони за периода 2007-2013 г. /ПРСР/, подкрепени от Европейски земеделски фонд за развитие на селските райони, във връзка с реализация на проект по мярка 121 „Модернизиране на земеделските стопанства“, с изплатена допустима субсидия в размер на 155 684,07 лева.
Посочени са и други договори за отпускане на финансова помощ по мярка 4.1, сключени с „**********“ ЕООД,  „**********“ ЕООД, „**********“ ЕООД и „**********“ ЕООД.
По отношение на участието на „**********“ ЕООД се посочва, че стойността на общодопустимите разходи на заявлението за подпомагане е 388 807 лева, но за този проект договорът е анулиран.
Към сигнала са приложени следните доказателства: копие на сигнал УРИ № 817601-230/11.10.2016 г.; копие на писмо изх.№ С 2017-42/31/13.09.2017 г. на КПУКИ; копие от Решение № РП-042-17-123/24.08.2017 г. на КПУКИ; копие на писмо изх.№ 02.0400/385/04.01.2018 г. на Държавен фонд „Земеделие“ /ДФЗ/ с приложения към него.
Комисията служебно е изискала и събрала следните доказателства: Решение № 67/26.01.2016 г. по протокол №7 на Общински съвет Р.; Решение № 46/01.04.2010 г. по протокол № 4 на Общински съвет Р.; клетвен лист и декларации по чл.12, т.1, 2 и 3 от ЗПУКИ /отм./  на Евгени Х. Ананиев, в качеството му на общински съветник в Общински съвет Р.; Договор № 59/1/1211192 с бенефициент ЕТ „**********“; Договор № 59/1/1211191 с бенефициент А. А.; Договор № 59/1/1211161 с бенефициент ЗКПУ „**********“; протоколи от №1 до №7 на оценителна комисия за избор на проекти; Устав на Сдружение с нестопанска цел „Местна инициативна група **********“; Удостоверение от П. окръжен съд, Фирмено отделение; трудови договори – 3 бр., допълнителни споразумения – 2 бр., допълнителен трудов договор – 1 бр., граждански договор – 1 бр. и декларации по чл.12 от ЗПУКИ /отм./ на Димитър Б. Димитров, в качеството му на заместник кмет на община З.; удостоверения за съпруг и родствени връзки на Евгени Х. Ананиев и Димитър Б. Димитров. 
Направени са справки в НБД „Население“ и Търговски регистър.

В хода на проверката по сигнала Комисията установи следното от фактическа страна:

	Сигналът е подаден от лице с посочени имена и адрес и е подписан.
От събраните по преписката доказателства се установява, че Сдружение с нестопанска цел /СНЦ/ „МИГ **********” с БУЛСТАТ **********, гр. Р. е създадено с Решение № 34 от 27.04.2010 г. по ф.д. 8/2010 г. на П. окръжен съд. Органи на управление на сдружението са Общо събрание и Управителен съвет.
Димитър Б. Димитров с ЕГН ********** и Евгени Х. Ананиев с ЕГН ********** са избрани за членове на Управителния съвет на „МИГ **********” за срок от три години. С решение № 95 от 02.12.2013 г. те са преизбрани за нов тригодишен мандат.
С решение № 46/01.04.2010 г., т.2, по протокол № 4, Общински съвет Р. определя  Евгени Х. Ананиев – общински съветник и партньор по проекта, за представител в състава на Управителния съвет на Местната инициативна група от община Р.. С решение № 67/26.01.2016 г. по протокол № 7, Общински съвет Р. отменя т.2 на решение № 46/01.04.2010 г., по протокол № 4, и определя друг представител на община Р. в Управителния съвет на „МИГ **********“.
Видно от приложения по преписката Устав на сдружение с нестопанска цел „МИГ **********“, приет на Учредително събрание на сдружението, състояло се на 01.04.2010 г., същият е подписан от Димитър Б. Димитров за община З..
Евгени Х. Ананиев с ЕГН ********** е общински съветник в Общински съвет – Р. за мандати 2011-2015 г. и 2015 – 2019 г. За мандат 2015 – 2019 г. е положил клетва на  10.11.2015 г. В това си качество е подал декларации по чл. 12, т. 1, 2 и 3 от ЗПУКИ /отм./
В декларацията си по чл. 12, т. 2 от ЗПУКИ /отм./ Ананиев е декларирал участието си в ЕТ “ **********“, „**********“ ЕООД и в Земеделска кооперация за производство и услуги „**********“.
Димитър Б. Димитров е назначен на длъжността „заместник - кмет“ на община З. с Трудови договори № 72/04.11.1999 г., № 80/07.11.2003 г. и №57/09.11.2015 г. Приложени са 2 допълнителни споразумения от 07.11.2007 г. и 07.11.2011 г. към Трудов договор № 80/07.11.2003 г. С Допълнителен трудов договор № 17/07.03.2013 г. е назначен на длъжността „ръководител проект“ за срок от 08.03.2013 г. до 31.05.2014 г. С граждански договор № Д-91-2/19.12.2014 г., сключен с община З., е определен за ръководител на проект със срок до приключване на проекта 28.07.2015 г. В качеството си на заместник - кмет Димитър Димитров е подал декларации по чл.12, т.1 и т.2 от ЗПУКИ /отм./, съответно през 2009 г. и 2011 г.
ЕТ “ **********“ с ЕИК ********** е собственост на Евгени Х. Ананиев.
Евгени Х. Ананиев е председател на Земеделска кооперация за производство и услуги „**********“ с ЕИК **********.
Управител и едноличен собственик на капитала на „**********“ ЕООД с ЕИК ********** е Стефан Д. Деянов. 
В приложеното по преписката с писмо вх.№ ЦУ 01/194/03.01.2019 г. на КПКОНПИ от кмета на община Р. Удостоверение за съпруг и родствени връзки за Евгени Х. Ананиев, не фигурира лицето  А.С. А.с ЕГН **********.
В приложените към писмо вх.№ ЦУ 01/18432/28.12.2018 г. на КПКОНПИ от кмета на община З. Удостоверения за съпруг и родствени връзки за Димитър Б. Димитров, не фигурира лицето  С. Д. Д.. 
Димитър Б. Димитров, в качеството си на член на Управителния съвет на „МИГ **********“ и представител на публичния сектор с право на глас, е участвал в заседания на Комисия по оценка на проекти, назначена със заповед № СМР-8/16.01.2014 г., проведени на: 05.02.2014 г. – Протокол № 1, 06.02.2014 г. – Протокол № 2, 07.02.2014 г. – Протокол № 3,10.02.2014 г. – Протокол № 4, 11.02.2014 г. – Протокол № 5, 14.02.2014 г. – Протокол № 6, 19.02.2014 г. – Протокол № 7.
На 04.08.2014 г. между Държавен фонд „Земеделие“, „МИГ **********“ и ЕТ „**********“ е сключен Договор № 59/1/1211192 за отпускане на финансова помощ по мярка 4.1 „Прилагане на стратегии за местно развитие“ от Програмата за развитие на селските райони за периода 2007-2013 година /ПРСР/, подкрепени от Европейския земеделски фонд за развитие на селските райони, /ЕЗФРСР/.
На 04.08.2014 г. между Държавен фонд „Земеделие“, „МИГ **********“ и ЗКПУ „**********“, представлявано от Евгени Х. Ананиев, е сключен Договор № 59/1/1211161 за отпускане на финансова помощ по мярка 4.1 „Прилагане на стратегии за местно развитие“ от Програмата за развитие на селските райони за периода 2007-2013 година /ПРСР/, подкрепени от Европейския земеделски фонд за развитие на селските райони, /ЕЗФРСР/.
На 13.08.2014 г. между Държавен фонд „Земеделие“, „МИГ **********“ и А. С. А. е сключен Договор № 59/1/1211291 за отпускане на финансова помощ по мярка 4.1 „Прилагане на стратегии за местно развитие“ от Програмата за развитие на селските райони за периода 2007-2013 година /ПРСР/, подкрепени от Европейския земеделски фонд за развитие на селските райони, /ЕЗФРСР/.
Видно от писмо вх.№ ЦУ 01/12746/04.10.2018 г. на КПКОНПИ от СНЦ „МИГ **********“, „**********“ ЕООД не е реализирал сключения договор и не е ползвал държавна помощ.

При така изяснената фактическа обстановка Комисията установи следното от правна страна:

Предпоставките за започване на производството за установяване на конфликт на интереси са уредени в чл. 47, ал. 1 и чл. 48, ал. 1 от ЗПКОНПИ – сигналът се подава в писмена форма и съдържа: три имена, единен граждански номер, адрес, телефон, факс и електронен адрес, дата на подаване на сигнала и подпис на подателя; имената на лицето, срещу което се подава сигнала и заеманата от него висша публична длъжност; данни за твърдяно нарушение на ЗПКОНПИ, като място и период на извършване на нарушението и описание на деянието, както и позоваване на документи или други източници, които съдържат информация, подкрепяща изложеното в сигнала. При наличието на посочените предпоставки Комисията е длъжна да започне, проведе и приключи производство, спазвайки принципа на служебното начало, съгласно чл. 9 от АПК. При липсата на предвидените в закона условия производството следва да се прекрати. 
Сигналът е подаден от лице, идентифицирано по смисъла на  чл. 48, ал.1, т.1 от ЗПКОНПИ.
СНЦ МИГ ”**********” с БУЛСТАТ ********** е сдружение с нестопанска цел.
Статутът и дейността на местните инициативни групи е уреден в Наредба № 23 от 18.12.2009 г. за условията и редът за предоставяне на местни инициативни групи (МИГ), одобрени по Програмата за развитие на селските райони (ПРСР) за периода 2007 - 2013 г., подкрепена от Европейския земеделски фонд за развитие на селските райони (ЕЗФРСР) по мярка "Управление на МИГ, придобиване на умения и постигане на обществена активност на съответната територия за местните инициативни групи, прилагащи стратегии за местно развитие", и условията и редът за предоставяне на безвъзмездна финансова помощ за проекти към стратегиите за местно развитие по мярка "Прилагане на стратегиите за местно развитие". 
Съгласно чл.7 от Наредба №23/18.12.2009 г. местните инициативни групи са юридически лица с нестопанска цел за осъществяване на общественополезна дейност, регистрирани по реда на Закона за юридическите лица с нестопанска цел.
Те разработват стратегии за местно развитие по приоритетна ос 4 „Прилагане на стратегиите за местно развитие“ от Оперативна програма „Развитие на селските райони“ и представляват публично-частни партньорства със задължително участие на общините от територията на действие на МИГ в колективния върховен орган.
Съгласно чл.3, т.22 от ЗПУКИ /отм./ представителите на общините в органите на управление или контрол на юридически лица с нестопанска цел са лица, заемащи публична длъжност. С приемането на ЗПКОНПИ /в сила от 23.01.2018 г./  същите са лица по § 2, ал.1, т.2 от Допълнителните разпоредби на закона.
Евгени Х. Ананиев и Димитър Б. Димитров, в качеството си на представители на община Р. и община З. в Управителния съвет на СНЦ „МИГ **********” са лица, заемащи публична длъжност по смисъла на чл.3, т.22 от ЗПУКИ /отм./ и лица по §2, ал.1, т.2 от ДР на ЗПКОНПИ.
Наличието на лице, заемащо висша публична длъжност е съществена материалноправна предпоставка за провеждане на производството пред Комисията за противодействие на корупцията и за отнемане на незаконно придобитото имущество, за която тя следи служебно. Липсата на тази предпоставка – субект, или лице, заемащо висша публична длъжност, срещу което да се проведе административното производство, се явява пречка за разглеждане на постъпилия сигнал и е основание за прекратяване на настоящото производство по отношение на Е. Х. А. и Д. Б. Д., в качеството им на представители на община Р. и община З. в Управителния съвет на СНЦ „МИГ **********”. На основание чл.47, ал.5 във вр. с §2, ал.8 от ЗПКОНПИ копие от сигнала следва да бъде изпратено на органите по избор на лицата в това им качество.
Евгени Х. Ананиев, в качеството си на общински съветник, е лице, заемало публична длъжност по смисъла на чл. 3, т. 9 от ЗПУКИ /отм./ и лице, заемащо висша публична длъжност по смисъла на чл.6, ал.1, т.32 от ЗПКОНПИ.
Димитър Б. Димитров, в качеството си на заместник - кмет на община е лице, заемало публична длъжност по смисъла на чл. 3, т. 8 от ЗПУКИ /отм./ и лице, заемащо висша публична длъжност по смисъла на чл.6, ал.1, т.32 от ЗПКОНПИ.
В сигнала не се съдържат твърдения за упражнени правомощия по служба от страна на Евгени Х. Ананиев и Димитър Б. Димитров, в качеството им съответно на общински съветник и заместник - кмет, в техен или в частен интерес на свързани с тях лица, по смисъла на §1, т.1 от ДР на ЗПУКИ /отм./, респ. §1, т.15 от ЗПКОНПИ.
Но дори и да се приеме, че те в качеството си на лица, заемащи висши публични длъжности, биха могли да извършат евентуално нарушение на ЗПУКИ /отм./ и действащ към 2014 г., във връзка със сключването на описаните по-горе договори за отпускане на финансова помощ, то видно от същите, те са подписани на 04.08.2014 г. и 13.08.2014 г., т.е извън тригодишния период, предвиден в разпоредбата на чл.73 от ЗПКОНПИ, съгласно която  производство за установяване на конфликт на интереси се образува не по-късно от 3 години от извършване на нарушението. Поради което по отношение на тях в това им качество производството по сигнала също следва да бъде прекратено.

Предвид гореизложеното, на основание чл. 27, ал. 2, т. 6 от АПК във вр. с чл. 6, ал. 1, чл.47, ал.5 във вр. с §2, ал.8 и чл.73 от Закона за противодействие на корупцията и за отнемане на незаконно придобитото имущество, Комисията за противодействие на корупцията и за отнемане на незаконно придобитото имущество,

РЕШИ:

ПРЕКРАТЯВА производството по сигнал с рег. № ЦУ 01/С-36/09.03.2018 г. против Е. Х. А., ЕГН **********, в качеството му на представител на община Р. в Управителния съвет на СНЦ „МИГ **********“.

ПРЕКРАТЯВА производството по сигнал с рег. № ЦУ 01/С-36/09.03.2018 г. против Д. Б. Д. с ЕГН **********, в качеството му на представител на община З. в Управителния съвет на СНЦ „МИГ **********“.

ПРЕКРАТЯВА производството по сигнал с рег. № ЦУ 01/С-36/09.03.2018 г. против Евгени Х. Ананиев, ЕГН **********, в качеството му на общински съветник и лице, заемало публична длъжност по смисъла на чл. 3, т. 9 от ЗПУКИ /отм./ и лице, заемащо висша публична длъжност по смисъла на чл.6, ал.1, т.32 от ЗПКОНПИ.

ПРЕКРАТЯВА производството по сигнал с рег. № ЦУ 01/С-36/09.03.2018 г. против Димитър Б. Димитров с ЕГН **********, в качеството му на заместник кмет лице и лице, заемало публична длъжност по смисъла на чл. 3, т. 8 от ЗПУКИ /отм./ и лице, заемащо висша публична длъжност по смисъла на чл.6, ал.1, т.32 от ЗПКОНПИ.

Препраща сигнал с рег. № ЦУ 01/С-36/09.03.2018 г. на КПКОНПИ по компетентност на Общински съвет Р., по отношение на Е. А., и на Общински съвет З., по отношение на Д. Д., за предприемане на необходимите действия. След приключване на проверките по сигнала, посочените органи следва да уведомят КПКОНПИ за резултатите от същите. 

Препис от Решението да се изпрати на Окръжна прокуратура П., с оглед преценка за реализиране на правомощията по чл. 76, ал. 2 от ЗПКОНПИ.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 


КОМИСИЯ:

Заместник- председател:……………….…………/Антон Славчев/

Член:………………………………………………./Антоанета Цонкова/

Член:…………………...……………..………....…/Пламен Йоцов/

Член:……………………………………….……..../Силвия Къдрева/

